ประกาศกระทรวงมหาดไทยเรื่อง การกําหนดเขตพื้นที่ควบคุมและการอนุญาตให้คนต่างด้าวบางจําพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม------------------------------------------------------------- เพื่อดําเนินการตามมติคณะรัฐมนตรีเมื่อวันที่ 24 เมษายน พ.ศ. 2555 เรื่อง ยุทธศาสตร์แก้ปัญหาผู้หลบหนีเข้าเมืองทั้งระบบ ที่ให้กระทรวงมหาดไทยรับผิดชอบยุทธศาสตร์การจัดการปัญหาผู้หลบหนีเข้าเมืองที่อยู่ในประเทศไทย กลุ่มชนกลุ่มน้อยและกลุ่มชาติพันธุ์ที่อพยพเข้ามาอาศัยอยู่เป็นเวลานานและกลับประเทศต้นทางไม่ได้ โดยให้กําหนดสถานะแก่กลุ่มเป้าหมายที่อาศัยอยู่ในประเทศไทยเป็นเวลานานและมีชื่ออยู่ในระบบทะเบียนราษฎร และกําหนดสิทธิขั้นพื้นฐานของกลุ่มเป้าหมายที่อยู่ระหว่างกระบวนการพิจารณากําหนดสถานะของทางราชการ เกี่ยวกับสิทธิในการเดินทาง โดยให้พิจารณากําหนดเขตพื้นที่ควบคุมเป็นระดับจังหวัด การกําหนดเขตพื้นที่และการเดินทางออกนอกเขตพื้นที่ให้เป็นไปตามประกาศกระทรวงมหาดไทย และสนับสนุนการแก้ปัญหาผู้หลบหนีเข้าเมืองกลุ่มอื่นให้เป็นไปอย่างมีประสิทธิภาพต่อไป อาศัยอํานาจตามความในมาตรา 5 แห่งพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ 87/2557 ลงวันที่ 10 กรกฎาคม พ.ศ. 2557 เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอํานาจหน้าที่ของเจ้าพนักงานตํารวจ และมาตรา 17 แห่งพระราชบัญญัติคนเข้าเมือง พ.ศ. 2522 นายกรัฐมนตรีและรัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่ 24 เมษายน พ.ศ. 2555 ออกประกาศไว้ ดังต่อไปนี้ข้อ ๑ คนต่างด้าวบางจําพวกที่ได้รับอนุญาตให้เข้ามาอยู่ในราชอาณาจักรเป็นการชั่วคราวตามประกาศนี้ หมายถึง คนต่างด้าวที่อพยพเข้ามาในประเทศไทยและอาศัยอยู่เป็นเวลานานที่เข้ามาอยู่ในราชอาณาจักร ก่อนวันที่ 18 มกราคม พ.ศ. 2548 และบุตรหลานที่เกิดในประเทศไทยที่ไม่ได้สัญชาติไทย ดังต่อไปนี้ (1) คนต่างด้าวซึ่งเป็นชนกลุ่มน้อย ที่มีรายการในฐานข้อมูลทะเบียนราษฎร และได้รับการจัดทําทะเบียนประวัติและบัตรประจําตัวดังนี้ (ก) เวียดนามอพยพ (ข) อดีตโจรจีนคอมมิวนิสต์มาลายา (ค) อดีตทหารจีนคณะชาติ (ง) จีนฮ่ออพยพพลเรือน (จ) ไทยลื้อ (ฉ) จีนฮ่ออิสระ (ช) ชาวเขาหรือบุคคลบนพื้นที่สูงและชุมชนบนพื้นที่สูง (ซ) เนปาลอพยพ (ฌ) ผู้พลัดถิ่นสัญชาติพม่า (ญ) ผู้หลบหนีเข้าเมืองจากพม่า (ฎ) ผู้พลัดถิ่นสัญชาติพม่าเชื้อสายไทย (ฏ) ผู้อพยพเชื้อสายไทยจากจังหวัดเกาะกง กัมพูชา (ฐ) ผู้หลบหนีเข้าเมืองชาวกัมพูช (ฑ) ลาวอพยพ (ฒ) ชาวลาวภูเขาอพยพ (ณ) ม้งถ้ํากระบอก ทั้งนี้ โดยมีรายละเอียดของกลุ่มคนต่างด้าวตามบัญชีท้ายประกาศ (2) กลุ่มชาวมอแกนที่ประสบภัยสึนามิที่ได้รับการสํารวจจัดทําทะเบียนประวัติและบัตรประจําตัวผู้ไม่มีสถานะทางทะเบียนตามระเบียบสํานักทะเบียนกลางว่าด้วยการสํารวจและจัดทําทะเบียนสําหรับบุคคลที่ไม่มีสถานะทางทะเบียน พ.ศ. 2548 (3) คนต่างด้าวที่ได้รับการสํารวจจัดทําทะเบียนประวัติและบัตรประจําตัวผู้ไม่มีสถานะทางทะเบียนตามระเบียบสํานักทะเบียนกลางว่าด้วยการสํารวจและจัดทําทะเบียนสําหรับบุคคลที่ไม่มีสถานะทางทะเบียน พ.ศ. 2548 ดังนี้ (ก) ประเภทกลุ่มบุคคลที่อพยพเข้ามาอาศัยอยู่ในประเทศไทยเป็นเวลานาน ที่มีหรือไม่มีความเกี่ยวพันกับผู้ที่ได้รับการจัดทําทะเบียนประวัติชนกลุ่มน้อยไว้เดิมแต่ตกสํารวจ (ข) ประเภทกลุ่มเด็กและบุคคลทั้งที่กําลังเรียนอยู่ในสถานศึกษาและจบการศึกษาแล้วแต่ไม่มีสถานะที่ถูกต้องตามกฎหมาย (ค) ประเภทกลุ่มบุคคลไร้รากเหง้า (ง) ประเภทกลุ่มบุคคลที่ทําคุณประโยชน์แก่ประเทศ (4) คนต่างด้าวที่ได้รับการสํารวจเพื่อจัดทําทะเบียนสําหรับบุคคลที่ไม่มีสถานะทางทะเบียนตามระเบียบสํานักทะเบียนกลางว่าด้วยการสํารวจและจัดทําทะเบียนสําหรับบุคคลที่ไม่มีสถานะทางทะเบียน พ.ศ. 2548ข้อ ๒ บรรดาระเบียบ ประกาศ คําสั่ง หรือหนังสือสั่งการใด ๆ ที่ออกโดยอาศัยอํานาจตามพระราชบัญญัติคนเข้าเมือง พ.ศ. 2522 ซึ่งขัดหรือแย้งกับประกาศนี้ให้ใช้ประกาศนี้ข้อ ๓ เขตพื้นที่ควบคุมคนต่างด้าว" หมายถึง กรุงเทพมหานคร หรือ จังหวัด อันเป็นพื้นที่ที่ได้ดําเนินการสํารวจและจัดทําทะเบียนประวัติและบัตรประจําตัวของคนต่างด้าวตามข้อ 1 และตามบัญชีเขตพื้นที่ควบคุมคนต่างด้าวท้ายประกาศนี้ข้อ ๔ ให้คนต่างด้าวอยู่ในเขตพื้นที่ควบคุมคนต่างด้าว และให้มีการรายงานตัวเพื่อการควบคุมตรวจสอบตามที่กระทรวงมหาดไทยกําหนด เมื่อมีเหตุจําเป็นต้องออกนอกเขตพื้นที่ควบคุมคนต่างด้าวเพื่อปฏิบัติตามกฎหมาย ระเบียบ ข้อบังคับ เป็นพยานศาล ได้รับหมายเรียกจากพนักงานสอบสวน มีหนังสือเรียกตัวจากหน่วยงานของรัฐเพื่อการศึกษาหรือการรักษาพยาบาล หรือเหตุจําเป็นอื่น คนต่างด้าวจะออกนอกเขตพื้นที่ควบคุมคนต่างด้าวได้โดยยื่นคําขอออกนอกเขตพื้นที่ควบคุมคนต่างด้าวต่อผู้มีอํานาจ เว้นแต่ในกรณีที่มีความจําเป็นโดยเร่งด่วนและไม่อาจรอการขออนุญาตได้ให้ออกนอกเขตพื้นที่ควบคุมได้ แต่จะต้องแจ้งให้ผู้มีอํานาจทราบโดยด่วน การอนุญาตออกนอกเขตพื้นที่ควบคุมคนต่างด้าวนอกเหนือข้างต้น ต้องได้รับอนุญาตจากปลัดกระทรวงมหาดไทย การเปลี่ยนแปลงหรือย้ายภูมิลําเนาเขตพื้นที่ควบคุมคนต่างด้าว ให้กระทําได้เฉพาะกรณี ต้องปฏิบัติตามระเบียบ กฎหมาย หรือตามนโยบายที่ทางราชการกําหนดข้อ ๕ คนต่างด้าวจะออกนอกเขตพื้นที่ควบคุมคนต่างด้าวได้ เมื่อได้รับอนุญาตจากผู้มีอํานาจ ดังต่อไปนี้ (1) นายอําเภอที่ผู้ขออนุญาตมีภูมิลําเนาในกรณีออกนอกพื้นที่จังหวัด (2) ผู้อํานวยการสํานักกิจการความมั่นคงภายใน กรมการปกครอง กรณีออกนอกเขตพื้นที่กรุงเทพมหานคร (3) ปลัดกระทรวงมหาดไทย กรณีออกนอกราชอาณาจักรและให้กลับเข้ามาในราชอาณาจักรได้อีก ทั้งนี้ ให้เป็นไปตามแนวทางการขออนุญาตออกนอกเขตพื้นที่ควบคุมคนต่างด้าวตามประกาศกระทรวงมหาดไทยท้ายประกาศนี้ข้อ ๖ ให้สิทธิอาศัยในราชอาณาจักรของคนต่างด้าวที่ได้รับอนุญาตให้อยู่ในราชอาณาจักรได้เป็นการชั่วคราวสิ้นสุดเป็นการเฉพาะรายในกรณีดังต่อไปนี้ (1) ได้รับโทษจําคุกตามคําพิพากษาถึงที่สุด เว้นแต่ ความผิดซึ่งได้กระทําโดยประมาทหรือความผิดลหุโทษ (2) คนต่างด้าวตามข้อ 1 (4) มิได้ผ่านกระบวนการจัดทําทะเบียนประวัติและบัตรประจําตัวผู้ไม่มีสถานะทางทะเบียนตามระเบียบสํานักทะเบียนกลางว่าด้วยการสํารวจและจัดทําทะเบียนสําหรับบุคคลที่ไม่มีสถานะทางทะเบียน พ.ศ. 2548 หรือ (3) เดินทางไปนอกราชอาณาจักรโดยไม่ได้รับอนุญาตตามที่กฎหมายกําหนด เมื่อการอนุญาตให้อยู่ในราชอาณาจักรได้เป็นการชั่วคราวของคนต่างด้าวสิ้นสุดเป็นการเฉพาะรายให้คนต่างด้าวผู้นั้นส่งคืนหลักฐานแสดงตนหรือหนังสืออนุญาตต่อผู้มีอํานาจในเขตท้องที่ที่คนต่างด้าวผู้นั้นมีภูมิลําเนาหรือได้รับอนุญาตให้ออกนอกเขตพื้นที่ควบคุมคนต่างด้าว และให้ผู้มีอํานาจแจ้งนายทะเบียนแห่งท้องที่ที่คนต่างด้าวผู้นั้นมีภูมิลําเนาเพื่อจําหน่ายชื่อออกจากฐานข้อมูลทะเบียนราษฎร หรือแจ้งพนักงานเจ้าหน้าที่ดําเนินการตามอํานาจหน้าที่ แล้วแต่กรณีข้อ ๗ ให้ปลัดกระทรวงมหาดไทยหรือผู้ซึ่งได้รับมอบอํานาจมีอํานาจเพิกถอนการอนุญาตให้อยู่ในราชอาณาจักรได้เป็นการชั่วคราวของคนต่างด้าวในกรณี ดังต่อไปนี้ (1) กรณีที่หน่วยงานด้านความมั่นคง หรือการรักษาความสงบเรียบร้อยรายงานว่า คนต่างด้าวดังกล่าวมีพฤติการณ์ที่ขัดต่อความสงบเรียบร้อยหรือศีลธรรมอันดีของประชาชน หรือมีพฤติการณ์น่าเชื่อว่าเป็นภัยต่อสังคมหรือจะก่อเหตุร้ายให้เกิดอันตรายต่อความสงบสุข หรือความปลอดภัยของประชาชนหรือความมั่นคงแห่งราชอาณาจักร (2) ออกนอกเขตพื้นที่ควบคุมคนต่างด้าวโดยไม่ได้รับอนุญาตตามแนวทางท้ายประกาศ (3) ไม่มารายงานตัวตามที่กระทรวงมหาดไทยกําหนดโดยไม่มีเหตุอันสมควรข้อ ๘ ให้ปลัดกระทรวงมหาดไทยรักษาการตามประกาศนี้ และให้มีอํานาจวินิจฉัยสั่งการเพื่อปฏิบัติให้เป็นไปตามประกาศนี้ ทั้งนี้ ตั้งแต่วันที่ 1 กันยายน พ.ศ. 2559ผู้มีอํานาจลงนาม - ประกาศ ณ วันที่ 15 มิถุนายน พ.ศ. 2559 พลเอก ประยุทธ์ จันทร์โอชานายกรัฐมนตรี พลเอก อนุพงษ์ เผ่าจินดารัฐมนตรีว่าการกระทรวงมหาดไทย